Document ID: 31998D0339

ΑΠΟΦΑΣΗ ΤΗΣ ΕΠΙΤΡΟΠΗΣ της 14ης Μαΐου 1998 για ορισμένα προστατευτικά μέτρα που αφορούν την κλασική πανώλη των χοίρων στην Ισπανία και για την κατάργηση της απόφασης 97/285/ΕΚ (Κείμενο που παρουσιάζει ενδιαφέρον για τον ΕΟΧ) (98/339/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (1), όπως τροποποιήθηκε την τελευταία φορά από την οδηγία 92/118/ΕΟΚ (2), και ιδίως το άρθρο 10 παράγραφος 4,
Εκτιμώντας:
ότι στην Ισπανία εκδηλώθηκαν κρούσματα κλασικής πανώλης των χοίρων 7
ότι η Ισπανία έλαβε μέτρα στο πλαίσιο της οδηγίας 80/217/ΕΟΚ του Συμβουλίου, της 22ας Ιανουαρίου 1980, περί θεσπίσεως κοινοτικών μέτρων για την καταπολέμηση της κλασικής πανώλης των χοίρων (3), όπως τροποποιήθηκε την τελευταία από την πράξη προσχώρησης της Αυστρίας, της Φινλανδίας και της Σουηδίας 7
ότι λόγω της κατάστασης της νόσου, κατέστη αναγκαία η έκδοση της απόφασης 97/285/ΕΚ της Επιτροπής, της 30ής Απριλίου 1997, για ορισμένα προστατευτικά μέτρα που αφορούν την κλασική πανώλη των χοίρων στην Ισπανία (4), και η τροποποίησή της από τις αποφάσεις 97/446/ΕΚ (5), 98/93/ΕΚ (6) και 98/271/ΕΚ (7) 7
ότι η Ισπανία έχει εφαρμόσει το εθνικό πρόγραμμα επιτήρησης για την κλασική πανώλη των χοίρων που εγκρίθηκε με την απόφαση 98/176/ΕΚ της Επιτροπής (8) 7
ότι λόγω της εξέλιξης της κλασικής πανώλης και της εξάπλωσης της νόσου σε εκμεταλλεύσεις εκτροφής χοίρων που βρίσκονται στις επαρχίες της Saragoza και Sevilla, είναι αναγκαίο να τροποποιηθούν τα εγκεκριμένα μέτρα σχετικά με την μετακίνηση χοίρων και το εμπόριο σπέρματος από ορισμένες περιοχές της Ισπανίας 7
ότι τα προστατευτικά μέτρα που θεσπίσθηκαν με την απόφαση 97/285/ΕΚ, όπως τροποποιήθηκε από τις αποφάσεις 97/446/ΕΚ, 98/93/ΕΚ και 98/271/ΕΚ, πρέπει να καταργηθούν για λόγους σαφήνειας 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Η Ισπανία δεν αποστέλλει χοίρους σε άλλα κράτη μέλη, εκτός εάν:
α) οι εν λόγω χοίροι προέχρονται από εκμετάλλευση που βρίσκεται εκτός της περιοχής που περιγράφεται στο παράρτημα Ι, όπου:
- δεν έχουν εισαχθεί ζώντες χοίροι κατά τη διάρκεια της περιόδου 30 ημερών αμέσως πριν από την αποστολή των εν λόγω χοίρων,
- έχουν διεξαχθεί ορολογικές δοκιμασίες για την κλασική πανώλη των χοίρων σύμφωνα με το παράρτημα IV της οδηγίας 80/217/ΕΟΚ, με αρνητικό αποτέλεσμα, κατά τη διάρκεια των 30 ημερών πριν την αποστολή,
- έχει πραγματοποιηθεί επιθεώρηση όλων των χοίρων της εκμετάλλευσης και κλινική εξέταση των προς μετακίνηση χοίρων, συμπεριλαμβανομένης της λήψης της θερμοκρασίας ενός ποσοστού των χοίρων αυτών από επίσημο κτηνίατρο εντός του τελευταίου εικοσιτετραώρου πριν την αποστολή 7
β) οι χοίροι αυτοί μεταφέρονται απευθείας από την εκμετάλλευση αποστολής στην εκμετάλλευση προορισμού με επίσημα σφραγισμένα οχήματα.
2. Οι μετακινήσεις χοίρων που προέρχονται από περιοχές εκτός της περιοχής που περιγράφεται στο παράρτημα Ι σε άλλα κράτη μέλη επιτρέπονται μόνο μετά από προειδοποίηση τριών ημερών προς τις κεντρικές και τοπικές κτηνιατρικές αρχές του κράτους μέλους προορισμού, η οποία πραγματοποιείται από την τοπική αρμόδια κτηνιατρική αρχή.
Άρθρο 2
Η Ισπανία δεν αποστέλλει χοίρους από τις περιοχές που περιγράφονται στο παράρτημα Ι σε άλλα τμήματα της επικράτειας του, εκτός εάν οι χοίροι αυτοί προορίζονται για άμεση σφαγή και σφάζονται στην Ισπανία σε σφαγεία, τα οποία έχουν ορισθεί από τις αρμόδιες κτηνιατρικές αρχές.
Άρθρο 3
Κατά παρέκλιση των διατάξεων του άρθρου 2, η Ισπανία δεν αποστέλλει χοίρους για εκτροφή και παραγωγή από τις περιοχές που περιγράφονται στο παράρτημα ΙΙ σε άλλα τμήματα της Ισπανίας, εκτός εάν:
α) οι χοίροι αυτοί προέρχονται από εκμετάλλευση αποστολής, στην οποία:
- παρέμειναν κατά τη διάρκεια 30 τουλάχιστον ημερών ή από τη γέννησή τους, εφόσον έχουν ηλικία μικρότερη των 30 ημερών,
- έχουν διεξαχθεί ορολογικές δοκιμασίες για την κλασική πανώλη των χοίρων σύμφωνα με το παράρτημα IV της οδηγίας 80/217/ΕΟΚ, με αρνητικό αποτέλεσμα, κατά τη διάρκεια των 30 ημερών πριν την αποστολή,
- έχει πραγματοποιηθεί επιθεώρηση όλων των χοίρων της εκμετάλλευσης και κλινική εξέταση των προς μετακίνηση χοίρων, συμπεριλαμβανομένης της λήψης της θερμοκρασίας ενός ποσοστού των χοίρων αυτών από επίσημο κτηνίατρο εντός του τελευταίου εικοσιτετραώρου πριν την αποστολή 7
β) κάθε ένας από τους χοίρους αυτούς σημειώνεται με ενώτιο που επιτρέπει την ταυτοποίηση της εκμετάλλευσης αποστολής 7
γ) οι χοίροι αυτοί μεταφέρονται απευθείας από την εκμετάλλευση αποστολής στην εκμετάλλευση προορισμού με επίσημα σφραγισμένα οχήματα 7
δ) οι χοίροι αυτοί παραμένουν στην εκμετάλλευση προορισμού επί 30 τουλάχιστον ημέρες και κανένας χοίρος δεν μπορεί να εγκαταλείψει την εκμετάλλευση αυτή κατά τη διάρκεια της περιόδου αυτής, εκτός εάν αποσταλεί κατευθείαν για σφαγή.
Άρθρο 4
Η Ισπανία δεν αποστέλλει στα άλλα κράτη μέλη σπέρματα χοίρων, εκτός εάν προέρχονται από χοίρους που φυλάσσονται σε κέντρο συλλογής που αναφέρεται στο άρθρο 3 στοιχείο α) της οδηγίας 90/429/ΕΟΚ του Συμβουλίου (9) και βρίσκεται εκτός της περιοχής που περιγράφεται στο παράρτημα Ι.
Άρθρο 5
1. Το υγειονομικό πιστοποιητικό που προβλέπεται από την οδηγία 64/432/ΕΟΚ του Συμβουλίου (10), το οποίο συνοδεύει τους χοίρους που αποστέλλονται από την Ισπανία, πρέπει να περιλαμβάνει τα ακόλουθα:
«Ζώα σύμφωνα με την απόφαση 98/339/ΕΚ της Επιτροπής της 14ης Μαΐου 1998 για ορισμένα προστατευτικά μέτρα που αφορούν την κλασική πανώλη των χοίρων στην Ισπανία και για την κατάργηση της απόφασης 97/285/ΕΚ».
2. Το υγειονομικό πιστοποιητικό που προβλέπεται από την οδηγία 90/429/ΕΟΚ του Συμβουλίου, το οποίο συνοδεύει σπέρμα χοίρων που αποστέλλονται από την Ισπανία, πρέπει να περιλαμβάνει τα ακόλουθα:
«Σπέρμα σύμφωνα με την απόφαση 98/339/ΕΚ της Επιτροπής της 14ης Μαΐου 1998 για ορισμένα προστατευτικά μέτρα που αφορούν την κλασική πανώλη των χοίρων στην Ισπανία και για την κατάργηση της απόφασης 97/285/ΕΚ».
Άρθρο 6
Η Ισπανία εξασφαλίζει τον καθορισμό και την απολύμανση των οχημάτων που χρησιμοποιήθηκαν για τη μεταφορά χοίρων μετά από κάθε επιχείρηση μεταφοράς καθώς και την παρουσίαση αποδείξεων εκ μέρους του μεταφορέα σχετικά με την εν λόγω απολύμανση.
Άρθρο 7
Η Ισπανία παρουσιάζει κατά διαστήματα οκτώ ημερών στοιχεία σχετικά με την κατάσταση της κλασικής πανώλους των χοίρων σύμφωνα με το υπόδειγμα που παρουσιάζεται στο παράρτημα ΙΙΙ.
Άρθρο 8
Η απόφαση της Επιτροπής 97/285/ΕΚ καταργείται.
Άρθρο 9
Τα κράτη μέλη τροποποιούν τα μέτρα που εφαρμόζουν στο εμπόριο προκειμένου να τα ευθυγραμμίσουν προς την παρούσα απόφαση. Ενημερώνουν αμελλητί την Επιτροπή σχετικά με την τροποποίηση αυτή.
Άρθρο 10
Η παρούσα απόφαση απευθύνεται στα κράτη μέλη.
Βρυξέλλες, 14 Μαΐου 1998.

Labels: 3
18
6